ming030890/wiki-yue-high-quality huggingface dataset:
香港海防博物館

香港海防博物館係香港歷史博物館嘅分館之一，由康樂及文化事務署管理，位於香港筲箕灣東喜道，全館面積大概34,200平方米，係由具有百年歷史嘅舊鯉魚門炮台修建而成。

歷史
香港海防博物館
皇家炮兵紀念碑，原置於香港墳場
添馬艦嘅船錨
鯉魚門炮台喺1887年起好，炮台主要由堡壘、士兵營房、彈藥庫、炮彈裝配室同煤倉等組成。堡壘中央起有露天廣場，畀士兵集散之用。堡壘裏面配備兩門6吋後裝「隱沒式」大炮，四周並建有壕溝。英軍另外响堡壘附近修築多座炮台，包括反向炮台、中央炮台、西炮台同渡口炮台，依山勢由東至西分佈喺岬角上。各炮射程不一，可完全覆蓋成個鯉魚門水道。1890年，英軍更喺岬角海邊起咗布倫南魚雷發射站，係當時世界上最具威力水下武器嘅要塞。
但係，响隨後嘅卅幾年間，香港並未受到攻擊，鯉魚門嘅海防武器一直無用武之地。到咗1930年代，由於武器技術嘅改進同埋其他新炮台相繼落成，鯉魚門炮台响香港海防上嘅重要性逐漸減退。
1941年12月8號，日軍開始進攻香港。喺新界同九龍淪陷後，守軍立即加強鯉魚門嘅防禦力，防止日軍從魔鬼山經鯉魚門渡過維多利亞港。守軍曾經多次擊退日軍嘅突襲，但佢哋最終亦被打敗咗，要塞喺12月19號被日軍佔領。香港重光後，呢個要塞已經唔再係戰略要點，而成為咗英軍嘅操練場。直至1987年，鑑於東區走廊第三期工程喺1986年8月開展，呢處嘅軍事設施正式停用。
前市政局鑑於鯉魚門炮台嘅歷史價值同建築特色，喺1993年決定將佢修復，並改建成一間以香港海防歷史為主題嘅博物館。成項計劃耗資約3億港元，由建築署設計同興建，佢嘅建築設計曾經喺2000年榮獲香港建築師學會周年大獎 – 銀等獎，同埋綠化都市顯才華銀等獎 – 綠化效果。香港海防博物館喺2000年7月25號正式開放畀市民參觀，同年8月31號正式舉行開幕禮，為鯉魚門炮台嘅歷史揭開咗新嘅一頁。2018年9月16號超強颱風山竹吹襲香港，吹冧白色天幕，康文署順手提早本來喺2019年上半年進行嘅翻新工程，預計2021年就重新開返。

設施
香港海防博物館主要分為三個區域，接待區、堡壘同埋古蹟徑，從有接近100年歷史嘅鯉魚門炮台改裝而成。博物館嘅歷史建築有一個好大嘅露天廣場，獨一無二嘅建築設計， 再加上其他原始嘅建築物料，為遊客提供一種舒適同埋古色古香嘅感覺。堡壘被改裝做永久展覽走廊，包括明朝、清朝、前殖民地時期、日治時期、後殖民地時期同回歸後嘅香港防衞歷史。
香港海防博物館展出400幾件藏品全部都同香港嘅海防歷史有關，包括：槍械、大砲、手提武器、軍服同紡織品等。藏品全部屬於香港歷史博物館，另外又有超過20件珍貴文物係從中國國內同香港文博單位借出嘅。

建築
堡壘：喺1887年興建，係鯉魚門要塞嘅核心地點。
中央炮台：喺1887年建成，展覽嘅大炮闊7呎、射程達3,600米。
西炮台：喺1887年建成，展覽兩支喺金鐘發掘出來嘅闊9呎嘅大炮、射程達5,400米。
布倫南魚雷發射站：喺1892年同1894年分別建成，係英軍喺海外佔領地嘅最後一次起好嘅建築。
鯉魚門渡口炮台：喺1892年興建，呢座炮台係用嚟防止快艇、魚雷嘅突襲。

入場費
2016年8月1號開始常設展覽免費入場。之前除咗禮拜三免費之外，其他日子入場嘅話大人收10蚊，細路、老人家、學生同埋傷殘人士只係要畀5蚊。

公共交通
港鐵筲箕灣站B2出口沿指示牌步行15分鐘。
城巴85號，由小西灣往寶馬山。

博物館停車場
博物館設有私家車停車場，由上晝10:00至下晝5:00開放（逢星期四、農曆新年年初一同年初二除外）。每位參觀者可免費停車3個鐘。
臥薪嘗膽

臥薪嘗膽又叫臥薪嚐膽。呢個詞出自《史記·越王勾踐世家》，係講中國春秋時期嘅越國國王勾踐勵精圖治諗住復國嘅事跡，跟住變咗成語，形容人刻苦自勵，發奮圖強。
浙江紹興古城西北迎恩門出面嘅箭樓相傳由越王勾踐起嘅，係越王勾踐臥薪嘗膽嘅地方。

典故
公元前496年，吳王闔閭派兵攻伐越國，但係被越國擊敗，闔閭亦都戰死沙場。兩年之後，即公元前498年，
其實勾踐冇放棄復仇之心，佢表面上對吳王服從，但係暗中訓練精兵，強政勵治，等待時機反擊吳國。艱苦可以鍛鍊意志，安逸反而會消磨意志。勾踐怕自己會貪圖眼前嘅安逸，消磨報仇雪恥嘅意志，所以佢為自己安排艱苦嘅生活環境。佢夜晚瞓覺唔用褥，淨係鋪啲薪（柴草），又喺屋入面掛咗隻苦膽，佢週不時會試下苦膽嘅味道，為嘅就唔好唔記得以前嘅恥辱。
勾踐為咗鼓勵民眾，同王后、人民一齊參與勞動，同越人同心協力之下令到越國強大起來，勾踐最尾滅吳稱霸。
林棹

林棹（粵音：lam4 zaau6，1984年5月—）係中國大陸作家，喺廣東深圳出世，代表作品有小說《流溪》同埋《潮汐圖》。喺佢嘅小說《潮汐圖》入面，講述嘅係一隻喺廣州出世嘅大蛤乸輾轉噉喺澳門同埋倫敦嗰度生活，小說嘅特色之處係語言嘅精煉同埋駁雜性，成日會夾雜好多粵語嘅獨有詞彙，嚟突顯故仔入面嘅嶺南風格。亦因為噉佢憑住呢本小說攞到第五屆寶珀理想國文學獎首獎同埋春風新人獎。
松永知子

松永知子（1971年8月10號—）係日本足球員，曾經喺1988年至1991年間為日本女子足球代表隊出場13次。
搜尋演算法

搜尋演算法（粵音：sau2 cam4 jin2 syu3 faat3；英文：search algorithm），又或者叫檢索演算法，係指用嚟由數據結構當中搵出一件目標數據嘅演算法。廿一世紀嘅電腦科學界有多種搜尋演算法可以用，而每種都有優缺點。

窮舉搜尋
内文：窮舉搜尋
睇埋：線性搜尋
窮舉搜尋（brute-force）係最原始嗰種搜尋演算法，指將手上嘅數據（事先以某啲方式排好咗）逐個逐個耖，一路耖到搵到想要嗰個為止。例如手上有一列以隨機次序排嘅數字，用家想要由呢個數列當中最大嗰個出嚟，用窮舉搜尋嘅話，睇嗰個人就要睇嗮個數列當中嘅每個數字，再俾出最大嗰個出嚟；呢段簡單嘅演算法用粵文寫出嚟嘅話會係：
如果個列入面冇數字，噉就唔會有「最大嗰個數」。
先假定個列入面第一個數字係最大嗰個。
逐個逐個噉去睇個列入面啲數字，如果撞到個數字大過而家手上嗰個「最大數字」嘅話，將新撞到呢個數字設做「最大數字」。
如果睇勻嗮個列入面啲數字嘅話，將手上嗰個「最大數字」交出嚟做答案。
上述呢個演算法用比較形式些少嘅虛擬碼寫出嚟嘅話會係噉：
// Input: A list of numbers L.
// Output: The largest number in the list L.
if L.size = 0 return null;
largest ← L[0];
for each item in L, do
   if item > largest, then
      largest ← item;
   return largest;

// 當中 "←" 代表指定敘述－「A ← B」即係將 A 嘅數值設做 B；
// 而 "return X" 會終止個演算法，並且將 X 嘅數值攞嚟做輸出。
廿一世紀嘅研究者一般都會嫌呢個演算法唔夠好，原因係呢個演算法喺最壞情況（worst-case）嗰陣要睇嗮成個列先至搞得掂，所以又有人諗咗第啲演算法出嚟做呢樣工作－而呢啲新演算法好多時都曉淨係睇個數字列嘅一小部份就經已搵得出想要嗰個數字。

對分檢索
内文：對分檢索
對分檢索（binary search）係用嚟由一個預先排好咗次序（睇排序演算法）嘅數列嗰度搵某一個特定數字出嚟嘅演算法。對分檢索嘅做法係首先將行資料拆做兩橛，再睇吓中間嗰個數係咪等如要搵嗰個數（目標），假如個數列係預先由細到大排好咗嘅話，噉就意味一樣嘢：如果數列中間嗰個數大過個目標，噉個目標實係喺中間個數前面，而如果數列中間嗰個數細過個目標，噉個目標實係喺中間個數後面，跟手段演算法就可以再重複呢個程序，將個搜索範圍縮細，最後搵到個目標嘅數字（假如個目標真係存在喺嗰行數列入面嘅話）。好似係以下呢段虛擬碼噉：
function binary_search(A, n, T):
    L := 0 // 設個數做「左邊界」
    R := n &minus; 1 // 設個數做「右邊界」
    while L <= R:
        m := floor((L + R) / 2) // 將由 L 至 R 嗰段嘢砍兩橛，m 設做中間位
            if A[m] < T: // 如果第 m 個數細過目標（T）嘅話，即係話個目標應該喺第 m 個數後面。 
                L := m + 1
            else if A[m] > T: // 如果第 m 個數細過目標（T）嘅話，即係話個目標應該喺第 m 個數前面。 
                R := m - 1
            else:
                return m // 如果第 m 個數等如目標嘅話，就將嗰個數做輸出。
        return unsuccessful
用對分檢索喺個數列當中搵「7」出嚟嘅圖解；每個箭咀表示一吓耖嘅動作。
對分檢索平均會快過「吓吓都將數列入面嘅數逐個逐個睇一次」嘅窮舉搜尋：喺最壞情況下，想搵嗰個數會係個數列嘅第一個或者最尾嗰個，而喺呢個情況下，用對分檢索嚟做搜尋要做  咁多次比較（當中  係「個數列入面有幾多個數字」），而「吓吓將數列入面逐個逐個睇一次」喺最壞情況之下就要做  次比較， 數值永遠細過  。「由一個數列當中搵一個特定數字出嚟」係電腦好常要做嘅基本作業，如果（例如）喺一個程式當中部電腦要做呢個作業 100 次嘅話，噉一個用對分檢索嘅程式基本上實會快一截，所以編程員多數會比較鍾意用對分檢索。
查理五世

查理五世（法文：Charles V，1338年1月21號—1380年9月16號）係法蘭西國王，1364年到1380年在位，期間法國逐漸贏返之前輸畀英倫嘅國土。
斯凱奇

斯凱奇（Skechers）係一間美國鞋類公司，總部位於加州曼哈頓海灘，斯凱奇由羅伯特·格林伯格（Robert Greenberg）喺1992年創辦，而家係美國第三大運動鞋類品牌。

香港
喺香港，佢哋係無綫電視主要廣告商之一，任用咗佢哋嘅藝人做代言人，又有份贊助劇集《青春本我》。另外，佢哋喺2022年中亦同建華集團合作，力捧當時啱啱崛起嘅「豬肉檔AK」，因此被一啲黃色經濟圈嘅支持者視為藍店。不過，自2023年開始，佢哋搵咗畀中國內地網民抵制嘅女藝人李佳芯做香港區品牌大使。

涉嫌參與新疆維吾爾人強迫勞動
喺2021年，法國政府對包括斯凱奇在內嘅多間時裝品牌進行調查，睇下佢哋所用嘅供應商有無份參與逼害新疆維吾爾人強迫勞動，侵犯佢哋嘅人權。不過，斯凱奇就否認指控。
咕嚕肉

咕嚕肉或作咕咾肉、甜酸肉或古老肉，係一道中國粵菜，以甜酸汁同豬肉煮成。呢味餸係歐美人士最熟悉嘅中國菜之一，所以成日喺中國以外唐人街嘅餐館見到。

名由來
咕嚕肉嘅名有兩個傳說。第一個傳說指由於呢味餸以甜酸汁烹調，上菜時香氣四溢，令人禁唔住「咕嚕咕嚕」地吞口水，因而得名。第二個傳說係指呢味餸歷史悠久，故稱為「古老肉」，後轉化成「咕嚕肉」。

製法
咕嚕肉通常會用豬嘅脢頭（豬肩）肉。配料有青椒、紅椒、洋蔥同菠蘿。「咕嚕汁」就用茄汁、山楂、砂糖同檸檬汁等煮成。咕嚕肉嘅煮法，係將豬肉切件醃味，然後沾上生粉，放入油鑊炸到金黃色，再將炸好嘅肉連同配料同咕嚕汁炒成。

普及程度
由於清朝時歐美人士喺中國最先接觸廣東地區，亦順理成章最先接觸粵菜，加上佢哋鍾意甜酸嘅口味，所以咕嚕肉深受佢哋歡迎。另一方面，廣東人亦係最早僑居歐美地區嘅中國人，更喺當地開設粵菜餐館，更令咕嚕肉普及起嚟。現時世界各地唐人街嘅多數餐館，都有咕嚕肉嘅供應，通常會附送白飯或炒飯。

相關食品
咕嚕肉嘅煮法，亦可用於其他材料。最普遍嘅變種係生炒骨，即係用咕嚕汁炒豬排骨。其他咕嚕菜式則包括咕嚕雞球、咕嚕蝦球、咕嚕斑塊等，甚至用豆腐代替豬肉嘅齋咕嚕肉。
林港坤

林港坤，香港親中陣營政治人（民建聯黨員），沙田區議會議員（2020-2023年）。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
小紅書

小紅書係中國大陸嘅網絡購物同社交平台，佢喺2013年6月成立，該網站宣稱截至2019年1月擁有2億用戶。喺小紅書社區，用戶同名人可以分享產品評測以及旅遊目的地介紹，即「種草筆記」。小紅書亦係網絡同電視等多個節目冠名贊助，為小紅書帶嚟用戶同內容增長。

爭議
2017年，有網友反映小紅書涉嫌售賣虛假商品。截至2019年2月，呢個平台因誇大、虛假宣傳等已經畀市場監管部門處罰15次。
2019年3月，小紅書因「種草」行銷類筆記存在代寫、造假現象多發被媒體廣泛報道。為此小紅書曾經發佈聲明回應表示，黑產刷量行為係小紅書一直以嚟嚴厲打擊嘅對象，已經就此事向公安機關報案。7月17號公司發佈反作弊報告，表示平均每日清理刷量筆記4285篇，其中除咗機器刷量之外，每日有920篇人工刷量筆記被清理。2019年4月，北京青年報發現有用戶喺小紅書發佈涉及9萬多篇煙草類「軟文」鑽法律邊緣地帶。根據中華人民共和國《互聯網廣告管理暫行辦法》第五條規定，用戶唔可以喺網絡平台發佈煙草廣告。小紅書之後表示會刪除涉及煙草嘅文章。
另外，有各種整形美容類怪文，例如教人訓練3日就可以幫人打針美容開工作室等教學，之後涉及引導到賣假藥、假針劑、劣質化妝品嘅聯絡方式，仲有一啲注射嘅親身體驗文之類軟文暗藏非法廠商嘅軟廣告製造社會大量亂象。
2019年7月29號開始，小紅書喺中國大陸多個應用商店中無法下載被下架，但係蘋果App Store暫時仲上架。有知情人透露下架原因可能因為內容涉嫌違規被要求下架整改。對此，小紅書回應表小內部正了解情況正係同相關部門積極溝通解決。此前小紅書被列入工信部2019年一季度用戶個人信息保護檢查發現問題嘅互聯網企業名單。8月1號凌晨，小紅書官方微博發表聲明，表示「小紅書已對站內內容啟動全面排查、整改，深入自查自糾，積極配合有關部門，促進互聯網環境的優化與提升」。

微博疑似被封禁
2021年6月4號，六四事件三十二周年當日，佢嘅官方賬號喺微博發佈博文：「大聲告訴我，今天的日期是__？」被認為係影射六四事件，隨後嗰個賬號被封禁。

2025年美國封禁抖音國際版風波
内文：2025年美國封禁抖音國際版風波
喺2025年美國封禁抖音國際版風波嗰陣，近百萬自稱「TikTok難民」嘅美國用戶，轉咗去號稱中國版IG嘅「小紅書」國際版RedNote。不過喺中國「網絡長城」嘅嚴格監管同內容審查底下，好多用戶嘅貼文畀刪除，甚至連帳號都俾封咗。有唔少用戶話，就算係出啲簡單英文句子嘅自拍照，或者答中國用戶喺美國某啲行業可以賺幾多錢，都會俾小紅書以「存在不明用語或者可能造成其他人唔好體驗」嘅理由刪帖或者封號。
程海欣

程海欣，香港親中派政治人。

政治立場
佢係香港親中派人士。

參選經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，程海欣曾經以工聯會名義參選地區委員會界別（觀塘），攞到163票，成功當選。
蕭振麟

蕭振麟，香港親中派政治人。
喺2023年香港區議會選舉，佢出選大埔南選區，得到一啲親中派人士，包括高永文，許小哲同埋前武術港隊代表鄭家豪支持，只係攞到624票，低過3%，結果被沒收選舉按金。
博科聖地

博科聖地（Boko Haram‎）係尼日利亞一個伊斯蘭原教旨主義嘅恐怖組織，2002年創立，喺尼日利亞發動過大量襲擊。
李芳

李芳（粵拼：lei5 fong1；1973年1月1號—）係中華人民共和國嘅前女網球手，喺中國湖南出世。1990年轉打職業賽，2001年退休。佢係第一個打入女單網球世界排名前50嘅中國人，可以話係第一代揚名嘅女網球選手；佢亦都影響到下一輩要決心打網球，例如「中國金花」之一彭帥。

球員生涯
右手揸拍嘅球員。
佢嘅老公做過佢嘅教練。
1995年膝頭哥受過傷，2月到9月都無打過比賽。
1998年亞洲運動會喺曼谷舉行。李芳為咗為國效力，放棄咗一啲可以揾到錢嘅職業賽，回國專心備戰。嗰屆亞運會佢參加晒四個參加得嘅網球項目，最後每個項目都攞到獎牌。佢一共攞到女子雙打金牌、女子團體銀牌、女子單打同埋混合雙打銅牌。
樂高星球大戰：完美嘅傳奇

樂高星球大戰：完美嘅傳奇（英文：Lego Star Wars: The Complete Saga），係由樂高媒體開發嘅動作遊戲，2007年推出。
瑪利奧激戰前鋒充電

瑪利奧激戰前鋒充電（英文：Mario Strikers Charged），係由任天堂開發足球嘅體育遊戲，2007年推出。
核武

核武，又叫核武器、核子武器或者原子武器，係一種武器。佢利用核反應製造爆炸來產生光熱輻射、衝擊波重有感生放射性造成殺傷同破壞，以及造成大面積污染，阻止對方軍事行動以達到戰略目的。主要有核分裂武器（第一代核武，通常稱為原子彈）同核融合武器（亦叫做氫彈，分為兩級同三級式）。亦有啲重喺武器入面放入具有感生放射嘅輕元素，以增大輻射強度擴大污染，或者加強中子放射以殺傷人員（例如中子彈）。
邱達根

邱達根（Chiu Duncan，1974年—），香港建制陣營（工商界親中派）政治人（第7屆香港立法會議員）、創科界人士（香港資訊科技聯會會長、創科未來召集人、慧科資本聯合創辦人），係邱德根嘅孻仔，上海人。

選舉經歷
喺2021年9月，佢成為香港特别行政區選舉委員會科技創新界當然委員，同年參選第7屆香港立法會選舉嘅科技創新界功能界別（喺阿哥邱達昌、侄女邱詠筠有份提名之下），以59票當選。
2022年，佢喺李家超無提政綱嘅情況下，有份提名李家超參與2022年香港行政長官選舉。

馬主生涯
邱達根喺2000年代中期開始响香港賽馬會做馬主，曾經同老婆蘇健恩一齊擁有名下馬「藍老虎」，亦係「翩翩君子」嘅馬主團體成員。
科學史

科學史係指科學嘅歷史。

遠古科學
公元前 9000 年前未有文字，但嗰時中美洲嘅人有足夠嘅植物學知識去馴養粟米。
喺發明文字之前嘅時期嗰陣，人類已經有實踐性質嘅科學。當時嘅人類已經會發明啲嘢嚟幫助自己嘅生活，好似係石器時代嘅人噉：佢哋識整架生同埋諗方法改良啲架生，雖然因為冇文字搞到佢哋嗰啲有關架生嘅知識只係有得口耳相傳，但嗰啲查實已經算得上係原始嘅工程學；例如中美洲嗰頭嘅人喺呢方面就好出名，佢哋喺公元前 9000 年嗰陣已經將粟米馴養（指令一個非人類嘅物種嘅生物變得啱人類使用）咗，用咗一啲基礎嘅植物學知識。
打後少少，有好幾個公元前嘅文明－例如係古埃及、古印度、古華夏、古典時代嘅歐洲、同埋兩河流域文明（包埋波斯）－都識得一啲科學知識：好似係用啲（冇現代咁先進嘅）方法觀察天體嘅運行同整曆法、用文獻記載一啲基本嘅生理知識、又或者係觀察同紀錄自己周圍啲動植物。雖然係噉，嗰時啲人仲未有嚴格嘅科學可言－冇文獻顯示佢哋會走去傾歸納或者係可否證性呢啲科學哲學嘅概念，所以可以話係冇科學性嘅思考呢回事。

古希臘
睇埋：古希臘
學者一般都認為，科學哲學嘅開端係喺公元前嘅古希臘。嗰陣時啲希臘人好興傾哲學同埋知識方面嘅話題，當中公元前 5 世紀嘅蘇格拉底（Socrates）就有喺度試緊用哲學方法理解人同政治，又有批判嗰時啲研究大自然啲學者唔夠實證，後嚟仲因為佢唔肯接受嗰時希臘人用希臘眾神解釋自然現象嘅做法，俾人當係異端份子處死。
打後少少，喺公元前 4 世紀，都係好出名嘅哲學家柏拉圖（Plato）同阿里士多德（Aristotle）就有喺度講點樣將人嘅諗嘢方法分類：佢哋提咗歸納同演繹推理嘅概念，仲有傾到兩者之間有乜嘢分別，可以話係歷史上第一次有人喺度傾科學哲學嘅概念；雖然係噉，阿里士多德佢接受少少用人做中心解釋宇宙嘅理論（客觀嘅科學應該係唔用任何人或物做中心嘅），而且又睇重用純理論性分析去了解大自然－唔會點講用實驗同觀察攞數據，所以嗰時嘅科學哲學淨係得個雛型，仲係未有乜嘢實證科學出現。

中世紀
一架指南車
睇埋：伊斯蘭黃金時代
喺中世紀（Middle Age；大約係 5 至 15 世之間嗰段時間）嘅時候，世界各個地區都見到科學上嘅發展，例如當時嘅伊斯蘭世界繼承咗古希臘哲學家嘅思想，喺中東多地建立咗圖書館等嘅學問組織，用實驗嘅方法收集數據嚟研究天文、醫學、化學同煉金術等各方面嘅知識；打後喺 10 世紀開始，仲出咗阿拉伯人學者用實驗嘅方法嚟研究光嘅反射同折射（早期嘅光學）等嘅大創新，俾人覺得早期實證科學嘅代表之一。後嚟俾呢啲嘢影響咗，13 世紀嘅英格蘭學者羅傑培根（Roger Bacon）寫咗好幾本書講光學同語言學等嘅學問，又提倡用實證嘅方法嚟追求知識，令到歐洲嘅實證科學成咗形。喺中世紀後橛，歐洲嘅大學由結合天主教神學同阿里士多德思想嘅經院哲學（scholasticism）主導。喺呢個時代，亞巴郎諸教（Abrahamic religions）文明－包括歐洲同伊斯蘭世界－已經搞實驗科學搞得有聲有色－雖然呢個時期嘅科學好多時仲係俾宗教限住，例如係當時啲科學家間唔中就會因為討論科學嗰陣講錯嘢，得罪啲神職人員而有麻煩。
同時屬於中世紀嘅趙宋皇朝喺各方面嘅科學度都有一定嘅發展。宋朝嘅漢人發明咗火藥，仲利用呢樣發明品整咗一啲原始嘅大炮出嚟；除咗噉，佢哋發明咗指南車，又喺數學上改進咗好多嘢，俾人覺得係華夏文明歷史上最識搞科技嘅皇朝；同西人唔同嘅係，宋人嘅科學以實用為主，好似光學或者科學哲學呢啲冇乜實際用途嘅理論性探究會少啲，但佢哋嗰啲科技仲係吸引到唔少人喺西面走嚟交流。後嚟南宋皇朝喺 13 世紀尾俾蒙古人打冧，令到中世紀華夏文明嘅科學發展停滯咗一排。
趙宋皇朝嘅科技發展主要係喺中原嗰頭：嗰陣時嶺南仲未完全成為漢人，南越人嘅文化冇咁先進，唔似得閩越人噉曉造船，即係越人响科學上稍為落後啲，冇出到咁多有料到嘅學者或者技術。雖然係噉，嗰時嘅粵廣地區學咗啲大唐同大宋嘅先進漢文化，又有搞啲工藝，所以喺科技上開始萌芽。

文藝復興
伽利略嘅畫像；佢俾好多人覺得佢係現代科學之父。
達爾文嘅物競天擇理論改革咗成個生物學界。
内文：文藝復興
睇埋：科學革命
文藝復興（Renaissance；1300 年至 1700 年）係歐洲嘅一個黃金時代，嗰時嘅歐洲人開始重新研究古羅馬同古希臘留落嚟啲文化遺產，令到佢哋喺藝術同思想方面有好多躍進。當中 16 至 17 世紀嘅意大利物理同天文學家伽利略（Galileo）最出位：佢用咗數學嘅概念嚟表達物理學嘅定律－呢樣嘢喺嗰時好新穎，因為佢之前嗰啲自然哲學家多數都淨係會用文字嚟寫科學定律，而好少可用精確嘅數學方程式表達。伽利略做咗好多創新嘅實驗，甚至仲挑戰當時羅馬教廷認定嘅地心說（geocentrism；話地球係宇宙中心嘅學說），最後搞到教廷唔妥佢，拉咗佢去審同軟禁，成為咗一個「因為唔服從當權者而受迫害嘅科學家」嘅典型例子。打後 16 世紀嘅法國哲學家笛卡兒（René Descartes）俾伽利略影響咗，提倡用數學嚟理解大自然，又發明咗用座標嚟計幾何嘅做法；同期嘅英國哲學家培根（Francis Bacon）寫咗好幾本有影響力嘅著作，主張自然哲學（嗰陣西人對自然科學嘅稱呼）應該係用實證做主導，又批判咗阿里士多德嘅思想，宣揚一種以「描述自然定律」為核心嘅科學方法。現代科學喺呢個時期可以算係成咗形。
呢個時期嘅嶺南地區已經做咗明朝中國嘅主要對外港口。粵人（嗰時現代廣東話已經成咗形）發展咗好多有睇頭嘅工藝技術，會將佢哋啲工藝品（例如係廣彩）賣俾西歐嘅人，而且仲因為同西歐人交流得多，出咗啲有西歐味道嘅思想流派，好似係嶺南學派噉，就會主張用「質疑」嘅方法嚟求學問。總體嚟講，呢個時期嘅嶺南同其他東亞嘅社會一樣，喺純科學方面冇乜話重要影響力，但喺科技上係有咁上下嘅水平。

啟蒙時期
内文：啟蒙時期
喺 17 至 18 世紀，歐洲正係處於啟蒙時期（Age of Enlightenment）－俾笛卡兒同培根啟發咗，歐洲响自然哲學上開始有大幅嘅進步，西歐諸國同俄羅斯成為咗橫掃成個世界嘅強國。英國物理學家牛頓同德國數學家萊布尼茲（Gottfried Leibniz）改革咗數學同物理學，形成咗今日嗌嘅古典力學（classical mechanics）；而後者諗咗微積分（calculus）同能量呢啲概念出嚟－兩樣都係自然哲學上嘅大突破；除此之外，萊布尼茲仲改咗吓自然哲學上用嘅字眼，唔再用啲帶有目的論（teleology；指一啲假設宇宙所有嘢都有目的嘅學說）嘅字眼嚟寫自然哲學嘢，令到現代科學更加客觀咗。最後，西人就係响呢個時期開始用「science」呢個字嚟稱呼研究大自然嘅學問。

摩登時代
自從喺 19 世紀頭開始，各門嘅自然科學就喺度起勢噉發展。歐美地區喺呢個時期出咗好多個有突破性嘅科學理論－好似係查理斯·達爾文（Charles Darwin）提出嘅物競天擇、熱力學定律、電磁理論同埋原子論呀噉。呢柞理論係現代科技嘅基礎－好多現代嘅科技都係要靠呢啲理論先至整到出嚟，例如係同醫學好有關係嘅細菌研究就成日都會用到物競天擇理論。除咗噉，19 世紀早期重係社會科學嘅開端。
响同一時間，遠東地區亦都開始搞科學：日本出咗好幾個好似係野口英世（平假名：のぐち　ひでよ）噉嘅著名科學家，成為咗廿至廿一世紀世界上科學方面最出色嘅國家之一；同期嘅香港亦都開咗好幾間大學搞科研，出咗啲好似係高錕同陳易希噉喺科學上有重大成就嘅人（當中前者仲攞埋諾貝爾物理學獎），而到咗廿一世紀初，香港嘅科研喺國際上都係處於前列嘅位置；中國大陸而家喺科研上水平都係有好强嘅實力。
利雅得SC

利雅得FC（英文：Al-Riyadh SC）係沙地阿拉伯利雅得嘅職業足球球會，依家踢緊沙地職業足球聯賽。
泰斯達

泰斯達（英文：SC Telstar）係荷蘭費爾森一間職業足球球會，依家踢緊荷蘭乙組足球聯賽。
高海寧

高海寧（英文：Samantha Ko，1987年1月13號—），原名沈江莉，祖籍廣東潮州，江蘇南京出世，十三歲移民去香港，目前係香港無綫電視經理人合約藝員。
美國副總統

美國副總統（英文：Vice President of the United States）係美國總統副手，美國聯邦政府行政機關第二把交椅，亦兼任美國參議院議長。現任美國副總統係萬斯，喺2025年1月20號上任。
呢個職位根據1789年3月4號通過嘅美國憲法設立。約翰亞當斯響1789年4月21號上任第1任副總統。
潮州

潮州（粵拼：ciu4 zau1；潮州話拼音：Tiê-tsiu；英文：Teochew）喺中國廣東東部，喺福建省隔籬，係一個地級市，叫潮州市，轄湘橋區、楓溪區、潮安縣、饒平縣。大清時係個府，叫潮州府，管九縣一廳。潮州係歷史上係粵東嘅政治、經濟、文化中心。
而「一府管九縣」係指明朝設立嘅潮州府（即係依家嘅潮汕地區）之後，去到乾隆三年，潮州府轄下有九個邑（即係縣），即係潮陽、海陽（即潮安）、澄海、饒平、普寧、揭陽、惠來、豐順與大浦。

水
潮州位於粵東地區韓江三角洲北部。主要河流有韓江，韓江上面嘅廣濟橋係中國四大古橋之一。

山
潮州市嘅地勢係北高南低，全市65.2%嘅地方係山區，北部嘅鳳凰山，海拔1497.8米，係植鳳凰單叢嘅地方。
韓江

秦國
公元前214年，秦國南征百粵，屬今日潮州地係南海郡。

大晉
331年，晉朝，今日潮州地係當時東宮郡海陽縣。413年，東宮郡改名做義安郡。

大隋
590年，隋廢郡設州，設循州，之後改名做潮州。隋末唐初，改稱海陽縣改做義安縣。

大唐
大唐時，有州名同郡互換。州名潮州，郡名潮陽郡，而潮陽郡原本叫義安郡。潮州歸嶺南道，下有三縣，海陽縣、潮陽縣同程鄉縣。其中潮陽喺永徽初年取消過，先天初年又復置返。

大宋
大宋時，潮州又叫潮陽郡，歸廣南東路，元豐年間有戶7萬4682。潮州有三縣，分別係海陽縣、潮陽縣同揭陽縣，是為三陽。不過當中係有變動過，初頭只係得海陽同潮陽，後喺宣和三年，割海陽三鄉做揭陽。紹興三年，廢潮陽、揭陽，拼入海陽。紹興八年，又分返三縣，而揭陽治所搬去吉帛村。

大清
大清時，潮州係府，叫潮州府，歸惠潮嘉道。領廳一，縣九。即係南澳廳、海陽縣、豐順縣、潮陽縣、揭陽縣、饒平縣、惠來縣、大埔縣、澄海縣同普寧縣。康熙五十七年置黃岡同知。有通判一，治菴埠鎮。

民國
1914年，中華民國有潮循道。1914年海陽縣改名做潮安縣。

共和國
1953年，拆潮安縣城區起潮州市為省轄市。1955年，粵東行署喺潮州搬嚟汕頭。1958年，潮州市改名做縣級市。1958年11月，撤銷潮州市入潮安縣。1979年，恢復潮州市建制。1983年，撤銷潮安縣入潮州市。1989年1月，潮州市恢復做省轄市。1990年，由廣東省定咗做副地級市。1991年12月，原本係叫做潮州市升咗做地級市，同時擴大區域，管轄新恢復嘅潮安縣、新設立嘅湘橋區、楓溪區同埋原汕頭市管轄嘅饒平縣。
潮州文化

文化
潮州係國家歷史文化名城，有「海濱鄒魯」之稱。潮州文化喺中國嘅地方文化中具有代表性係潮文化得發源地，有專門研究潮州文化嘅「潮學」。潮劇、潮樂、潮繡、潮雕、等等都係潮州文化嘅代表，而潮州工夫茶更加係以考究嘅過程而聞名於世。潮菜亦都係舉世聞名。

旅遊資源
韓文公祠、開元寺、湘子橋、宋明城牆、西湖、鳳凰天池、饒平海濱、濱江長廊、人民廣場、南國冰臼、泰佛殿淡浮文物院等等。潮州八景：湘橋春漲、韓祠橡木、金山古鬆、鳳凰時雨、龍湫寶塔、鱷渡秋風、北閣佛燈、西湖漁筏。

經濟
潮州嘅支柱產業有：陶瓷、不鏽鋼、婚紗禮服、食品同埋電子等等，有「婚紗禮服名城」、「中國瓷都」、「中國不鏽鋼製品之鄉」（潮安縣彩塘鎮）、「中國衛生陶瓷重鎮」（潮安縣古巷鎮）之稱。

僑鄉
潮州係著名嘅僑鄉、旅居世界各地潮人總數超過咗潮州本地。潮人仲有「中國猶太人」之稱、潮州人嘅富商以華人首富李嘉誠做代表聞名天下。世界各地嘅潮人商會多不勝數。
氧化錒

氧化錒係錒嘅氧化物，化學式Ac2O3。氧化錒同氧化鑭一樣，都係有六方結構嘅晶體結構。金屬錒喺空氣中氧化，表面形成一層氧化錒，阻止金屬錒進一步被氧化。

製備
氧化錒可以由草酸錒或者氫氧化錒喺1000~1100℃下分解得到：
Ac2(C2O4)3 → Ac2O3 + 3 CO2↑ + 3 CO↑
2 Ac(OH)3 → Ac2O3 + 3 H2O↑
熱分解硝酸錒都可以得到氧化錒。
利是

，有時讀做「勵事 (粵拼：lai⁶ si⁶ )」，又寫做利市、勵事，中國叫做紅包、紅封包，即係紅色封包住嘅錢，係種禮物，紅色喺中國文化代表喜慶。喺過年、結婚同生日等喜慶場合送錢做禮物都會用到，而喺呢啲場合送利是畀人係中國傳統嘅習俗。利是入面通常會擺入有吉祥寓意數目嘅錢，例如有「8」字，同埋雙數結尾數目嘅錢。
傳統嘅利是會用一張紅紙包住啲錢。但近年有好多地方都改用機器印製嘅小信封。每年臨近農曆新年，各大商業機構都有整利是派畀顧客。

新年
中國傳統文化習慣喺利是入幾多錢成日同雙方交情成比例。
喺除夕由家長派畀細路嘅利是叫做壓歲錢，係表示將祝福同好運帶畀佢哋。
每年農曆新年期間都有派利是嘅習俗：
有啲地區（例如廣東、香港同澳門），已婚人士會派利是畀未結婚嘅親友，叫「逗利是」，不過，而家喺香港同澳門有啲同居幾年嘅情侶、未婚媽媽或者爸爸、同埋一啲未婚嘅中老年人都會派利是。
喺中國大陸，派利是嘅習慣通常淨係會派畀比較親近嘅親戚朋友之間。
台灣就係由已經出社會嘅人派畀未出社會嘅後輩。
喺部分地區，新年派利是嘅範圍比較廣泛，例如鄰居屋企嘅細路、普通交情嘅同事之間都有可能派利是，但呢種利是入面嘅金額往往比較細，有啲人甚至會喺利是入啲5蚊銀或者10蚊紙。
另外，重有啲人會派利是畀大廈保安員、助手，或者酒樓侍應等。
喺部分地區，農曆新年時各機構通常都會向所有員工派一封「開工利是」。而公司內結咗婚嘅員工或者上司，通常亦會向同事或下屬派利是。
今時今日，好多人習慣咗用啲新印製嘅銀紙嚟派利是，有人認為除咗比較雅觀之外，新銀紙亦都寓意去舊迎新，因為咁，所以每年農曆新年之前，好多銀行嘅現鈔提取量都會急劇增加。印鈔廠亦都會有印新銀紙嘅壓力。部分環保主義者認為呢個習慣唔環保。所以，2006年開始港澳政府就叫啲市民喺農曆新年期間用舊鈔嚟封利是，而銀行亦都會準備「迎新鈔」（大概八成新嘅銀紙）畀市民封利是。

利是封
内文：利是封
相傳送利是嘅習俗，喺好耐以前就流行，但嗰時啲人不過係以寓意吉祥嘅鮮紅色紙，包住一張寫滿祝福字句嘅字條，送畀親朋好友，以表心意。到咗大概300年前，啲人就改用一張形狀同正方形相若嘅紅紙，包住啲銅錢，封作「利是」。而第一代嘅利是封，大概喺1900年印刷術開始多人用時，先至出現。當時嘅所謂利是封，做法超簡單，只係紅紙印上黃油，再喺未乾嘅黃油上曬上金粉，效果就好似而家燙咗金字嘅利是封咁，而圖案就多以簡單爲主，再配上吉利嘅字句。

賀禮
除咗農曆新年之外，喺其他喜慶場合，好似婚禮、新店開張咁亦有送利是嘅習慣。因為賀禮利是嘅金額通常唔少，所以好多人喺收到婚禮請柬嘅時候，會講笑叫佢做「紅色炸彈」，意味住又要拎一筆賀禮出嚟做利是。香港同埋澳門就叫佢做「做人情」。

其他民族相似嘅習俗
越南：派「利市」（Lì xì）。
日本：家長會派「お年玉（日文：お年玉）」（羅馬拼音：otoshidama）畀細路，類似華人社會嘅壓歲錢，不過係用白色封套包裝，而且封套上會寫上接受人嘅名。
馬來西亞：傳統馬來人會派一種入面有錢嘅綠色封套，附有一啲伊斯蘭嘅圖案，咁係受咗華人響節慶時派利是嘅影響。

同利是相關嘅犯罪
送利是以前亦係華人慣常用嘅貪污手法。行賄嘅一方畀對方利是，以作為某種服務嘅報酬。喺香港，向政府人員送利是曾經係日常生活嘅一部份，但係廉政公署成立咗之後，送利是已差唔多無晒。根據而家嘅法例，公務員只有收受親屬嘅利是唔受限制；私交好友嘅利是唔能夠超過2000港元；其他人唔可以過1000蚊；同時唔准收受有公事來往同下屬嘅利是。如果送利是係用作行賄，就無論邊個人、乜數量嘅利是都屬違法。一啲地方，仍然保留呢個制度。
喺香港同埋澳門嘅農曆新年期間，亦曾經有一啲不法之徒（通常係三合會成員）假意送財神、送年桔、送揮春、舞獅賀年等手法，迫一啲商戶同市民派利是以作回謝，以圖或企圖勒索。
東亞國家嘅人民有喺做手術前後送禮畀執刀醫生利是嘅習慣，呢種利是嘅目的係拜託醫生特別照顧同表達酬謝嘅意思，原本係東亞文化嘅一種禮數同敬意嘅表現，但係就變咗質變為醫生向病人亂咁攞利是，甚至利是成為醫生嘅主要收入來源，嚴重傷害醫生同病人嘅關係同善良風俗，因為咁，利是幾乎已經被各國政府立法禁止，但到今日仍無辦法完全杜絕。
笑傲江湖 百無禁忌黃霑作品集

《笑傲江湖 百無禁忌黃霑作品集》係香港音樂人黃霑喺1990年出嘅精選集，收錄內容以電影歌為主。

簡介
黃霑搭住電影《笑傲江湖》嘅主題曲《滄海一聲笑》喺台灣大熱，同錄音製作公司「音樂工廠」嘅老闆羅大佑一齊做咗呢張唱碟，1990年5月經滾石唱片公司推出。除咗國語版嘅《滄》（後嚟錄，唔係電影版），仲收錄咗幾隻黃霑以前作嘅歌，並重新編曲、翻唱或翻奏。
唱碟進駐台灣金曲龍虎榜嘅銷售排行榜（調查單位ICRT）共八個禮拜：六周冠軍、一周亞軍、一周第六位。魔岩唱片總經理張培仁引述滾石唱片創辦人段鍾潭嘅說法：唱碟五日內賣咗廿七萬張，六日賣過三十萬。

曲目
除第四、第十首（粵語），其餘都係國語歌。
曲序曲目填詞作曲編曲主唱、演奏者備註時長1.道黃霑黃霑戴樂民黃霑電影《倩女幽魂》、《倩女幽魂II：人間道》插曲1:592.滄海一聲笑黃霑黃霑顧嘉煇黃霑、徐克、羅大佑電影《笑傲江湖》主題曲4:103.焚心以火黃霑顧嘉煇、黃霑顧嘉煇黃霑電影《古今大戰秦俑情》主題曲，葉蒨文原唱1:304.大丈夫日記黃霑黃霑戴樂民黃霑、May Chan、Jackie Cho電影《大丈夫日記》主題曲，周潤發、王祖賢、葉蒨文原唱。2:265.黎明不要來黃霑黃霑戴樂民娃娃電影《倩女幽魂》插曲，葉蒨文原唱。3:396.路隨人茫茫黃霑黃霑戴樂民多人合唱、黃安源（二胡）電影《倩女幽魂》主題曲，張國榮原唱。3:387.沖一沖黃霑黃霑戴樂民黃霑電影《畫中仙》插曲1:118.世界真細小黃霑Robert B. Sherman花比傲黃霑 3:069.又是戲一場黃霑黃霑（改編自京劇曲目《夜深沉》）花比傲黃安源（京胡）電影《刀馬旦》主題曲，葉蒨文原唱，又作《（都）是戲一場》2:3810.每天聖誕黃霑、林振強（乜鬼都買）多首西洋歌曲（參《香港 X'mas》）花比傲 組曲（又到聖誕、跳啦老豆、乜鬼都買、香港長是我的家、我發奮做人、祝你聖誕快樂、又到聖誕）9:3111.黎明 黃霑 黃霑《黎明不要來》口琴演奏版2:48
箭毒木

箭毒木（粵拼：zin3 duk6 muk6；學名：Antiaris toxicaria），又嗌見血封喉（gin3 hyut3 fung1 hau4）或死亡之樹（sei2 mong4 zi1 syu6），係桑科見血封喉屬嘅高大常綠喬木，亦係地球植物界其一最毒嘅植物。喺中國內地已經列入咗國家二級重點保護植物。
佢多數喺近赤道嘅熱帶地區搵到，雖然中國內地都有，但凈喺海南、雲南同廣西、廣東地區搵到，而且重好少見。

名
箭毒木
喺1859年，嗰時英國軍隊殺到東印度群島，婆羅洲啲土著部落嘅人就將蘆葦嘅薄片磨成箭嘴，跟住敁啲箭毒木嘅汁嚟射去英軍侵略者嗰度，結果英軍冚唪唥都死嗮。搞到啲人都唔夠膽過嚟入侵嗰度喇，所以「箭毒木」嘅名就係噉嚟。
見血封喉
喺中國雲南省嘅西雙版納州入面嘅傣族人喺打獵嗰陣習慣用箭毒木嘅毒汁嚟搞毒箭出嚟。因為呢啲「毒箭」嘅殺傷力好大，啲野獸一俾箭射中嘅話就即刻死咗。所以「見血封喉」嘅名就係噉嚟。
死亡之樹
由於佢嘅毒性比較犀利，所以少數人話佢係死亡之樹。

樣
樖嘢有25——30米高，唔單止樹幹超直嘅同時，甚至佢嘅樹冠都好大吓。而樹葉係長橢圓形，有10幾cm長。而花係黃色，一般喺春天同夏天開花。一到咗秋天嗰陣就出紫黑色帶有蜜嗰埐味嘅黑色肉果。

所謂「其一最毒嘅植物」
由於箭毒木嘅樹皮同樹葉入面都有白色嘅汁，而且呢啲汁入面有強心甙嘅超毒物質響度，如估入咗眼嘅話，即刻就好似飲過好少CH3OH噉。但係如估入咗血液嘅話，可以搞到肌肉鬆弛到血液凝固，最後甚至心跳停頓。

用途
雖然話箭毒木有劇毒，但係佢嘅樹皮好厚，加上纖維多且柔軟而有好多彈性響度，可以用嚟做褥垫、衫同埋。而西雙版納入面啲民族（尤其係傣族同基諾族）嘅人就係將佢倒落啲水度除毒液，跟住剝咗佢埐樹皮之後揼鬆佢、再曬乾之後用嚟做床褥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
醫藥專家曾經將樹葉嘅汁啲有效成分提取出嚟，而佢嘅毒素作用嘅機理方面，主要表現喺醫高血壓、心臟病等方面。而傣族啲女仔，重會用呢啲毒汁嚟醫乳腺炎，不過而家佢嘅藥用價值重喺度研究緊。

俗語
雲南嘅傣族當地嘅土著人成日有句俗語係「↑MAX=7，↓MAX=8，④dead=9」。
吳振輝

吳振輝，香港親中派政治人。
喺2023年香港區議會選舉，佢代表出選紫荊黨大埔北選區，只係攞到472票，低過3%，結果被沒收選舉按金。
鄭家豪

鄭家豪係香港親中派政治人物。前武術港隊代表。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
喺2023年香港區議會選舉，佢支持蕭振麟。
方約拿單

方約拿單，香港親中派政治人。
喺2023年香港區議會選舉，佢出選大埔南選區，只係攞到495票，低過3%，結果被沒收選舉按金。
罌粟

罌粟（粵拼：aang1 suk1；學名：Papaver somniferum），又叫鴉片罌粟（aa1 pin2*3 aang1 suk1），係罌粟科罌粟屬嘅1～2年生草本植物，原產小亞細亞半島、印度同伊朗。
罌粟喺全球好多國家被列為毒品。

樣
成樖嘢粉綠色，大多數1m高到。葉個樣似長嘅橢圓形，抱住梗嚟生。花係單生品種，大而靚，花色有4種，分別有藍、紫、白、紅；每年夏天開花，但花期好短。果係蒴果品種，好似個波噉，入面有好多粒細嘅籽。

用途
佢嘅籽可以榨油，殼可以曬乾嚟炒熟或做蜜炙都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
果殼可以做藥，入面有嗎啡、可待因、罌粟鹼等30幾種生物鹼，可以做止痛同止瀉藥，用嚟醫肺虛同久咳、胸腹筋骨各種疼痛、因痢成日唔停肚屙、因腎虛而引起嘅遺精或滑精、心絞痛、血栓等病。

毒品
雖然罌粟嘅殼同籽各可以做藥同油，但長期用佢會上癮。因為佢嘅乳汁可以提取，乾燥咗之後可以做鴉片或海洛英。長期用佢會引起呼吸困難而隨時冇命，所以有好多國家被列為毒品。

罌粟喺各國嘅合法情況
罌粟喺全球大多數國家被列入監管，有國家甚至唔畀種，即使可以入境，都有一定範圍限制。

冰島虞美人同罌粟、賽牡丹嘅區分
冰島虞美人同罌粟、賽牡丹經常俾人搞亂，因為花型相類似，但三者實情差好遠。
羅品信

羅品信（英文：Gregor Angus Bethune Robertson；1964年9月18號—）係加拿大卑詩省溫哥華嘅現任市長，2008第一次當選市長，之後連續兩次連任。

早年
羅品信1982年由北溫哥華市嘅卡遜·古利咸中學畢業，首先入讀過卑詩大學，後來轉到美國科羅拉多州嘅科羅拉多學院繼續學業，主修英文同生物學。佢本來諗著喺美國畢業之後返去卑詩大學攻讀醫科，但係醫學院無錄取到佢，令到佢開始反思自己嘅理想同抱負。之後佢去到卑詩內陸嘅卡理布（Cariboo）地區嘅農場打過工，之後又同佢第一任太太艾美·羅拔臣（Amy Robertson）喺太平洋行船行徂18個月。兩公婆後來去徂新西蘭，羅品信喺嗰道發現自己對農業嘅濃厚興趣。佢喺25歲嗰年返徂加拿大，重喺蘭里堡附近買徂地，自己開徂間農場。1994年，佢同朋友夾份建立徂「快樂星球」（Happy Planet）有機果汁公司。

步入政壇
2005年，羅品信成功代表卑詩新民主黨當選溫哥華－麗景（Vancouver-Fairview）選區嘅省議員，後來重先後成為新民主黨嘅高等教育評論員以及小型商業及庫務評論員。
2008年，羅品信宣布加入溫哥華市長競選，同年六月，羅品信擊敗雷健華同鄭諾華（Allan de Genova），獲得偉景溫哥華黨嘅黨內提名。佢隨後宣布辭職唔再做省議員，專心打市選。2008年11月，羅品信擊敗利德，首次當選溫哥華市長。2011年同2014年，羅品信先後兩次擊敗無黨派協會嘅候選人蘇安彤同賴普德，連任市長。

軼事
2008年11月，溫哥華媒體揭發羅品信喺2007年6月有一次搭架空列車嗰陣搭徂兩個收費區嘅車，但係淨係畀徂一個收費區嘅車費，被運輸聯線工作人員開徂張牛肉乾，但係一直都未交罰款。羅品信解釋話佢恁做係為徂抗議運輸連線嘅罰款機制不公，但係就被當時嘅其他市長候選人㩒著來砌徂好耐。最後羅品信交徂罰款。
羅品信嘅第一任太太係艾美·羅拔臣，但係兩個人喺2014年7月離徂婚。2015年初，羅品信被傳出同中國歌手曲婉婷拍緊拖。
二戰期間喺中國做軍醫嘅醫生白求恩係羅品信個堂舅公。
朱浩賢

朱浩賢，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
喺2023年香港區議會選舉，政府喺區議會大幅度削減直選議席比例同埋復設委任議席，佢被委任成為北區區議員。
馬光如

馬光如係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
林龍安

林龍安，香港親中派政治人物，第十三屆港區全國人大代表。

政治立場
佢係香港親中派一員。佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。

選舉及提名經歷
喺2016年，佢成為香港特别行政區選舉委員會進出口界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
莊裕坤

莊裕坤，香港親中派人士，蛋撻王董事總經理。

家庭
佢阿爸係莊任明。
祖奧莫天奴

祖奧莫天奴（粵拼：zou2 ou3 mok6 tin1 nou4，葡文：João Moutinho，1986年9月8號—）係個葡萄牙足球員，司職中場，效力緊葡超球會布拉加。
城門河

城門河係香港新界中部嘅一條河，主要喺沙田區，係香港發源地最高嘅河流，條河嘅幹流係大城石澗，大城石澗發源喺大帽山山頂南面海拔大約930米嘅地方。城門河嘅中游有兩個水塘，下游嘅兩邊起咗唔少多層住宅大廈，亦有商業同工業大廈，並有多條橋橫跨城門河，方便居民往來兩岸。今日嘅城門河下游大部分係人工河道。
阮曾媛琪

阮曾媛琪，香港親中派政治人物。

政治立場
佢係香港親中派人士，有份贊助慶祝中國65週年嘅官方國慶晚會。

選舉經歷
曾經參加2000年立法會選舉委員會界別分組選舉。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
余國樑

余國樑，BBS，MH，香港建制派（傳統親中派）政治人、體育界人士（香港乒乓總會主席），乒乓波名將余潤興嘅二仔。

政治立場
佢係香港親中派人士，有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(中國香港體育協會暨奧林匹克委員會)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
莊綿綿

莊綿綿，香港親中派人士。
佢支持北京未經諮詢或香港人同意，強行訂立嘅《港版國安法》。
李子良

李子良，香港親中派政治人物。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
洪祖星

洪祖星，BBS，福建晉江人，香港親中陣營政治人，亦係電影工作者（狄龍國際電影有限公司總經理、香港影業協會理事長、香港電影製片家協會主席）。

政治參與同經歷
洪祖星係香港親中陣營嘅支持者，曾經組織一啲活動慶祝中國國慶。
洪祖星由2000年開始開始參加選委會界別分組選舉，喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
2020年5月尾，佢曾經有份參與一份聯署，支持北京未經諮詢或香港人同意而強行訂立，兼且惹嚟泛民主派一致爭議嘅《香港國家安全法》，但有關聯署之後被踢爆老作，其中名單上嘅張寶華、徐熙媛、李巧靈同蔣志光之後矢口否認參與有關聯署，而陳汝騫就响2019年瓜老襯。
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。

馬主生涯
佢响1990年開始喺香港賽馬會做馬主，名下馬包括「高湖之星」、「高湖福將」。
梁亮勝

梁亮勝，香港親中派政治人物。

政治立場
佢係香港親中派一員，有份贊助慶祝中國65週年嘅官方國慶晚會。喺雨傘運動之前，民間就特首選舉應否設立公民提名機制有唔少討論，佢曾經公開舉辦活動，主張要由愛國人士擔任特首，候選人要由提名委員會產生，又話政制發展要按照全國人大常委會嘅意思進行。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席比例之後嘅首次立法會選舉，佢提名李廣宇。
莊永彰

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:莊永彰。如果個提名未完成同埋響討論頁度無留言嘅話，噉呢個標籤就可以拎走。
莊永彰，台灣激進親中派中華統一促進黨（統促黨）政治人物，1994年創立顓台實業股份有限公司並擔任董事長，曾經代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。

爭議
喺第9屆中華民國立法委員選舉期間，佢曾經對同屬親中派嘅國民黨鄭正鈐捐贈政治獻金，違反政治獻金法第7條第1項第5款規定，結果被罰款4萬蚊台幣。
陳斌

陳斌（英文：David Chan Pun），香港建制派（商界親中派）政治人、生意人（大昌集團有限公司主席及董事總經理），妹夫係前任香港賽馬會董事鄭維志。

生平
陳斌的爸爸是大昌集團創辦人陳德泰，1980年陳德泰逝世，陳斌接任大昌主席，係當時最後生嘅上市公司主席。

政治參與
佢係香港親中陣營嘅支持者，有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
陳幼南

陳幼南，SBS，MH（1950年－），廣東潮州人，香港親中陣營政治人、生意人（屏山企業有限公司董事總經理、穗屏企業有限公司董事總經理），老頭係有「飼料大王」之稱嘅陳偉南。

政治觀點
陳幼南同老頭陳偉南係香港親中陣營人士，有份贊助慶祝中國65週年嘅官方國慶晚會。
喺香港修例風波期間，佢曾經話，唔理解點解年輕示威者（泛民主派支持者）要咁做，又批評好多人對中國唔理解。佢又支持北京未經諮詢或香港人同意而強行訂立，引起泛民主派一致爭議嘅《香港國家安全法》，並率領一啲潮屬（家己冷）社團喺十幾個主要國家登報支持香港政府。

選舉經歷
喺2006、2011、2016年，佢都係商界(第二)嘅選委。其中喺2017年香港行政長官選舉，佢提名咗林鄭月娥去參選。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係陳張思敏，有一對仔女：陳誠傑、陳佩君。
陳聰聰

陳聰聰係香港親中派政治人物。聯華集團控股有限公司主席、香港綠洲行有限公司董事長。

政治立場
佢係香港親中派人士，有份贊助慶祝中國65週年嘅官方國慶晚會。
佢支持削減直選議席兼限制民主派人士參選嘅所謂完善選舉制度，又曾經呼籲人參與設立政治篩選並大幅度削減直選議席嘅2023年香港區議會選舉。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
廣州白雲國際機場

廣州白雲國際機場係中國廣東廣州嘅民航機場，響廣州市北面嘅白雲區人和鎮同花都區花山鎮交界。其中T1航站樓喺2004年8月5號啟用，而T2航站樓喺2018年4月26號啟用。
機場嘅IATA同埋ICAO號都係用翻原先舊機場嘅IATA號CAN，即係廣州嘅傳統英文——Canton嘅縮寫。

史
廣州以前個機場係1933年開始用嘅廣州白雲機場，原址響廣州市白雲山西面。因為唔夠地方用，響1992年開始揀地方起過個新，2000年開工，用4年起好，2004年8月5號新機場開始用，舊機場就唔再用。
2018年4月26號，T2航站樓亦正式啟用。

簡介
廣州新白雲國際機場位於廣州市北部，白雲區人和鎮同花都區新華鎮交界，一期工程佔地面積大約係15平方公里，總投資接近200億元人民幣。新機場距廣州市中心直線距離約28公里，距離舊白雲國際機場18公里。
目前世界上距離白雲機場最遠嘅機場係19870公里之外嘅智利聖皮德羅迪阿塔卡馬機場（英文：San Pedro De Atacama Airport）機場。

航站樓
白雲國際機場分有兩個航站樓：
一號航站樓
由主樓、連接樓、指廊同高架連廊組成，總面積達31萬平方米，總共分4層樓，包括地上3層同地下1層，其中3樓係出發同候機大廳、2樓係到達夾層、1樓係到達、接機大廳同商業層，地下一樓就通往地鐵、停車場同機場酒店。西邊嘅A出發廳係國內嘅，東邊嘅B區係國際出發廳。
二號航站樓
由主樓、連接樓、指廊同高架連廊組成，總面積達31萬平方米，總共分8層樓，包括地上4層同地下3層，其中1樓係出發同候機大廳、2樓係出發同候機大廳、到達夾層、中轉站；3樓係接機大廳同商業層；4樓係出發大廳、地下1樓係停車場同機場酒店、地下2樓就通往地鐵同高鐵站。西邊嘅A出發廳係國內嘅，東邊嘅B區係國際出發廳。

跑道同停機坪
白雲國際機場而家有三條平行跑道，海拔50英尺（15米），東邊一條，西邊兩條。其中東跑道長3800米闊60米，西跑道長3600米闊45米。飛行區按4E標準建設，可以畀目前全球最大型嘅客機空中巴士A380升降。
新機場目前共有46個近機位（經登機橋直接上機）同28個遠機位（搭擺渡車再上機），停機坪總面積超過90萬平方米。
飛機停響停機坪
聯邦快遞嘅停機坪
航站樓內部

運作
作為中國三大樞紐機場之一嘅廣州白雲國際機場目前已開通123條國內外定期航班航線，其中國內航線86條，國際同地區航線50條，每日有超過500班航班升降。2005年白雲機場全年旅客吞吐量達23,558,274人次，郵貨吞吐量600,603.9噸，全年航班升降211,309架次，三項指標分別較2004年有15%至19%嘅增長。2010年，廣州白雲國際機場全年完成發送旅客40,823,665人次，名列中國大陸機場第2位，世界第19位。

交通
新白雲國際機場嘅交通十分便利，沿機場高速公路由廣州市區往新機場只需要20分鐘左右。

巴士
目前共開通有9條「空港快線」同「機場快線」，可以由廣州市各區直達新機場。此外仲有多條巴士線路來往與新機場同珠三角各城市之間。1—4號係空港快線，5—9號係機場快線。
九條機場快線巴士起點同中途站係：
1號線：民航售票處(火車站旁)、(←中央酒店)、(邊檢站→)、(舊機場北門→)、(←民航生活區)
2號A線：廣東國際大廈、(舊機場北門（雲霄路口)→)(←花園酒店)
2號B線：裕通大酒店(天河廣運樓)、(←花園酒店)、(廣東國際大厦 <18:30後> →)、(←總統大酒店)
3號線：芳村客運站、(星都大酒店→)、(←珀麗酒店)
4號線：開發區明珠大酒店、(樂捷圖廣場→)、(嘉逸皇冠酒店→)、(←廣園客運站)、(←華南理工大學)、(←華金盾大酒店)、(←怡港花園(豐樂北路))
5號線：全球通大酒店、海珠廣場、以太廣場
6號A線：天河大廈
6號B線：新珠江大酒店、珠江新城(金穗路錦漢車站)
6號C線：廣州火車東站（東站客運站）、(中信廣場→)
7號線：番禺賓館候機樓、麗江明珠酒店(沙溪村口)
8號A線：太陽城酒店、廣州國際玩具禮品城
8號短線：天河客運站、廣園客運站、(←穗景大厦)
9號線：風神車行、新世紀廣場、駿威廣場、南航花園
空港快快終點站，機場入口

地鐵
連接白雲國際機場嘅廣州地鐵3號綫北段（機場北⇆體育西路）嘅機場南站、機場北站先後喺2010年10月25號、2018年4月26號起好兼通車，由市區可以搭地鐵直達機場入面。其中機場南站喺一號航站樓嘅地下1樓；而機場北站喺二號航站樓嘅地下3樓。不過搭地鐵往返兩個航站樓之間唔使錢，前提要有機票先至得。

的士
坐的士前往新機場應該係目前最為方便嘅選擇，但費用較貴，由廣州市區搭的士去新機場要CNY￥100~120文到（包埋高速公路費）。
蔣世豪

蔣世豪（1975年8月27號—2011年4月22號）係一個香港足球員，綽號「豪豬」，司職中場指揮官，譽為係香港足球代表隊1990年代至2000年代最叻嘅中場指揮官之一。

球員生涯
1993年喺英國踢嘅高菲亞盃青年足球賽，當時只得18歲嘅蔣世豪，幫香港足球代表隊青年軍踢，開賽2.8秒鐘就入波，做出咗當時最快入波嘅世界紀錄，重喺1993香港傑出運動員選舉獲選做「傑出青少年運動員」。
做出呢個紀錄之後，1994年，蔣世豪得19歲就幫南華足球隊喺香港甲組足球聯賽賽事上陣，但係因為覺得好難承受嚟自球迷嘅壓力，加上佢本人對足球事業並唔感到樂觀，所以喺1995年毅然退出球壇。後來佢去咗澳門發展佢嘅電腦事業，得到屋企人同埋球迷嘅支持，大半年之後先至重返球場加盟發景體育會，1996年轉投愉園體育會。
2007年初，蔣世豪因為「城門谷事件」對代表香港足球代表隊感到心灰意冷，決定唔踢香港足球代表隊。雖然有好多足球界人士，包括球會高層、球員同埋球迷提出挽留，但係佢心意已決。當時香港足球代表隊教練黎新祥表示暫時未有蔣世豪嘅接班人，而蔣世豪就話朱兆基同埋盧均宜都有潛質。
2007年踢嘅世界盃亞洲區外圍賽，因為蔣世豪嘅恩師黎新祥教練得到邀請，復出執教香港足球代表隊，所以蔣世豪都復出踢多兩場國際賽去多謝恩師嘅提攜。喺第一圈嘅兩場比賽中，蔣世豪都被委任做隊長。喺第一回合幫香港足球代表隊以3－2喺印尼中立場打敗東帝汶，喺第二回合喺主場幫香港足球代表隊以8－1大勝東帝汶晉級第二圈賽事。喺嗰場比賽入便，佢都有一個入波同埋兩個助攻。不過，呢次亦都係佢最後一次代表香港足球代表隊出賽。
蔣世豪喺2008年7月25號宣佈結束職業足球生涯，但係又轉會嗰陣時啱啱攞到升上香港乙組足球聯賽資格嘅永義足球隊，繼續享受足球。

死
蔣世豪喺2011年4月22號朝早同老婆因為錢同埋感情發生爭執之後，喺天水圍屋企跳樓過身，享年35歲。